b'\n_START_ARTICLE_\nSveu\xc4\x8dili\xc5\xa1te u Beogradu\n_START_SECTION_\nPovijest\n_START_PARAGRAPH_\nBeogradsko sveu\xc4\x8dili\xc5\xa1te je osnovano 1808. godine kao Velika \xc5\xa1kola. Sav nastavni kadar Velike \xc5\xa1kole tada je raspu\xc5\xa1ten posle reform\xc3\xa2 i izbor novog nastavnog kadra povjeren osmorici najve\xc4\x87ih stru\xc4\x8dnjaka koji su bili prvih osam redovitih profesora Beogradskog univerziteta. Bili su to, izme\xc4\x91u ostalih, Jovan \xc5\xbdujovi\xc4\x87 i Jovan Cviji\xc4\x87. _NEWLINE_1905. godine Beogradsko sveu\xc4\x8dili\xc5\xa1te je imao 16 redovnih i 18 izvanrednih profesora i 778 studenata. U sastav ulazili su Filozofski, Pravni i Tehni\xc4\x8dki fakultet kao i Bogoslovski fakultet. _NEWLINE_Nastava je bila obustavljena za vrijeme rata. Nakon oslobo\xc4\x91enja Beograda sveu\xc4\x8dili\xc5\xa1te je ponovo po\xc4\x8deo s radom i tako je 5. prosinca 1944. godine formirana Komisija za obnovu sveu\xc4\x8dili\xc5\xa1ta. \xc4\x8clanovi odbora bili su: biolog Sini\xc5\xa1a Stankovi\xc4\x87, psiholog Borislav Stevanovi\xc4\x87, povjesni\xc4\x8dar Vasa \xc4\x8cubrilovi\xc4\x87, fizi\xc4\x8dar Sreten \xc5\xa0ljivi\xc4\x87, psiholog Baja Baji\xc4\x87, fiziolog Jevrem Nedeljkovi\xc4\x87, pravnik  Jovan \xc4\x90or\xc4\x91evi\xc4\x87, fiziolog Stevan \xc4\x90elineo, zatim knji\xc5\xbeevni povjesni\xc4\x8dar Petar Kolendi\xc4\x87, koji je odmah podnio ostavku, pa kemi\xc4\x8dar Aleksandar Leko i fitopatolog Mladen Josifovi\xc4\x87. _NEWLINE_Iz Beogradskog sveu\xc4\x8dili\xc5\xa1ta su nastali Sveu\xc4\x8dili\xc5\xa1te u Novom Sadu (1960.), Sveu\xc4\x8dili\xc5\xa1te u Ni\xc5\xa1u (1965.), Sveu\xc4\x8dili\xc5\xa1te u Pri\xc5\xa1tini (1970.), Sveu\xc4\x8dili\xc5\xa1te u Podgorici (1974.) i Sveu\xc4\x8dili\xc5\xa1te u Kragujevcu (1976.).'